Pred vami sta dve poti. Odpravite se po poti, ki pelje proti vzhodu in se vije skozi mešani gozd. Po poti hodite toliko časa, da pridete na travnik.

Na njem boste zagledali visok hrast in leseno hišico. Pojdite do hrasta in nato zavijte levo.

Pred seboj boste zagledali potok. Poiščite mostiček in ga prečkajte.

Ko pridete na drugo stran potoka ste na križišču treh poti. Potovanje nadaljujte po srednji poti.

Pripeljala vas je do gradu. Postavite se pred grajska vrata, nato pa zavijte desno v grajski park.

Poiščite štiri table. Na tablah so risbice psa, kralja, mačke in kokoši.

Zaklad se skriva pod tablo, na kateri ni narisana žival.